**Javna zahvala Institutu Jožef Stefan**

Spoštovani člani Sveta za znanost in tehnologijo Republike Slovenije,

Kot dolgoletni član SZT vam sporočam, da mi je Znanstveni svet Instituta Jožef Stefan, včeraj 20.10.2016 podelil **Častno listino Instituta Jožef Stefan**. Priznanje mi je bilo podeljeno: za sodelovanje pri prenosu znanstvenih in tehnoloških dosežkov ter znanj ustvarjenih na inštitutu v družbeno in gospodarsko zaledje doma in v tujini.

Z Institutom Jožef Stefan aktivno sodelujem več kot 10 let in to na mnogih področjih. Z IJS sem kot bivši predsednik odbora za znanost in tehnologijo pri OZS sodeloval več kot 60 krat. Naši najuspešnejši skupni dogodki so bili nanotehnološki dnevi in letos sodelovanje tudi v izjemno uspešnem projektu MIZŠ, »**Stičišču znanosti in gospodarstva**« v okviru mednarodnega sejma MOS 2016.

 



Iskrena zahvala Institutu Jožef Stefan in vsem, ki podpirate sodelovanje znanosti in gospodarstva in uspešen in učinkovit prenos znanj in novih tehnologij v industrijo, podjetništvo in širše gospodarstvo.

S spoštovanjem,

**Janez Škrlec**, Član SZT